b'\n_START_ARTICLE_\nFredericia-\xc3\x85rhus-banen\n_START_SECTION_\nHistorie\n_START_PARAGRAPH_\nStr\xc3\xa6kningen var den n\xc3\xa6stsidste str\xc3\xa6kning, som Peto, Brassey and Betts byggede for den danske stat efter aftale med konsortiet den 18. december 1860 og stadf\xc3\xa6stet i lov af 10. marts 1861. Linief\xc3\xb8ringen var i aftalen ikke endelig fastlagt. Ved lov af 19. januar 1863 blev linjef\xc3\xb8ringen fastlagt til Fredericia-Vejle-Horsens-Fuldbro M\xc3\xb8lle-Stilling-Aarhus, men krigen i 1864 medf\xc3\xb8rte uds\xc3\xa6ttelse af anl\xc3\xa6gget, og ved lov af 22. maj 1866 blev linjef\xc3\xb8ringen \xc3\xa6ndret imellem Horsens og Aarhus til, at str\xc3\xa6kningen skulle g\xc3\xa5 over Skanderborg._NEWLINE_Str\xc3\xa6kning fik dobbeltspor i \xc3\xa5rene 1916 til 1929 og blev trinvis moderniseret i \xc3\xa5rene 1967 til 1975, hvor der blev indf\xc3\xb8rt fjernstyring af mindre stationer. I 1973-75 blev en delstr\xc3\xa6kning syd for Horsens flyttet for at g\xc3\xb8re det muligt at s\xc3\xa6tte hastigheden op._NEWLINE_Str\xc3\xa6kningen stod til at blive n\xc3\xa6ste til at blive elektrificeret, hvilket blev besluttet ved rammeaftalen om DSB for 1995-98, hvor samtidig delstr\xc3\xa6kningerne fra Eriknauer til Horsens og fra Horsens til Skanderborg skulle rettes ud. Projekteringen af dette besluttedes med lov nr. 342 af 20. maj 1997. I 1999 november aftales, at projektet skulle stoppes, da det blev vurderet, at elektrificering ikke kunne betale sig, og DSB fik lov til indk\xc3\xb8be nye dieseldrevne togs\xc3\xa6t, som senere blev kendt som IC4. Derudover var der lokal modstand imod udretningsprojektet. Projekteringsloven blev oph\xc3\xa6vet ved lov nr. 496 af 7. juni 2001._NEWLINE_Det er planer p\xc3\xa5 at bygge en ny bro over Vejle fjord. Man vil korte rejsetiden Odense\xe2\x80\x93Aarhus fra 92 minutter (i 2015) til en time.\n_START_SECTION_\nTrafikken\n_START_PARAGRAPH_\nLokaltog p\xc3\xa5 str\xc3\xa6kningen Fredericia-Aarhus blev inddraget i 1971, hvor en del stationer blev nedlagt. I 1974 kom der Intercitytog. der medf\xc3\xb8rte lukning af Hedensted og Hovedg\xc3\xa5rd. I 1979 indf\xc3\xb8rtes Regionaltog fra Fredericia mod Herning og Struer, hvor Pjedsted blev lukket og fra Aarhus til Herning, hvor flere stationer mellem Aarhus og Skanderborg blev lukket. Senere er H\xc3\xb8rning, Viby J og Hedensted blevet gen\xc3\xa5bnet._NEWLINE_Fra januar 2003 betjenes str\xc3\xa6kningen Aarhus-Skanderborg b\xc3\xa5de af Arriva og DSB, mens str\xc3\xa6kningen Skanderborg-Fredericia udelukkende betjenes af DSB.'